Copiii otraviti de UE versus Pliante otravite de PSD

Referendumul pierdut pe drum si ludicul PNL

In vreme ce Liviu Dragnea isi consolideaza discursul antieuropean, continuand povestea copiilor romani otraviti de Uniunea Europeana, presedintele Klaus Iohannis si liberalii contrabalanseaza mai degraba prin mesaje prudente, o strategie eficienta, asa cum reiese din ultima estimare a Parlamentului European.Alianta 2020 USR+PLUS mixeaza o strategie directa, din usa in usa, cu o atitudine reactiva, punctand fiecare derapaj de putere si fiecare minciuna ale partidelor de la guvernare si corectandu-si, din mers, excesele care i-au adus cateva deservicii in ultimele saptamani, cum a fost povestea cu Holocaustul a lui Andrei Caramitru.Dupa cateva plecari din PLUS - Mirabela Amarandei, Valeriu Nicolae - si din USR - Alex Tocilescu -, care s-au vazut mai strident decat plecarea istoricului Dorin Dobrincu din PNL, de pilda, pentru valul de emotie pe care l-au creat, cele doua partide par a se fi acomodat unul cu celalalt, reusind sa aiba atat mesaje propriii fiecaruia, cat si un scenariu comun de campanie.Daca ne raportam strict la sondajele de pe piata, capitalul electoral al Aliantei s-a mentinut la suma procentelor de dinainte de a decide lista comuna, ceea ce este un indicator ca PLUS si USR au reusit sa isi prezerve propriile electorate, iar asta e o baza buna pentru constructie. Dar cum electoratele celor doua au fost crescute in zona activismului, a implicarii politice si a acestui nou contract intre alegatori si alesi, mesajul comun va fi cel decisiv la numaratoarea voturilor.Partidul lui Victor Ponta scoate la inaintare un mesaj razboinic, doar ca manusa este aruncata strict catre Liviu Dragnea, PSD-ul fiind crutat de fostul lui presedinte. Victor Ponta, care si-a facut un tilu de glorie din faptul ca nu candideaza pentru Parlamentul European, pentru ca are treaba in tara, pare a derula simultan doua campanii: cea pentru Bruxelles, cu Corina Cretu si Iurie Leanca pe lista, si cea pentru PSD, intrat pe mainile distrugatoare ale fostului sau secund, Liviu Dragnea.Discret, UDMR-ul, aflat in situatia ingrata de a merge contra curentului din familia europeana in ceea ce priveste suspendarea Fidesz, si-a conturat, vineri, primul mesaj politic, anuntand ca nu va vota un Guvern restructurat, asa cum pare a fi planul de rezerva al lui Dragnea, daca presedintele Iohannis va tergiversa numirea de la Justitie.Tema dublulului standard pe care l-ar practica Uniunea Europeana fata de Est este una de punctaj pentru PSD, au rostogolit-o de doua saptamani incoace eurodeputatii partidului, dar varf de lance al mesajului a ramas Liviu Dragnea. Si chiar in saptamana in care Parlamentul European a adoptat o Directiva care corecteaza, macar in definitie, diferentele de calitate in ceea ce priveste produsele livrate tarilor din Est, seful PSD spune natiunii ca ii mor copii, indopati cu fructe si legume de la ticalosul Occident.Si o spune cu naduf, la Botosani, unul dintre judetele cele mai defavorizate ale tarii, despre care probabil credea, cliseic, ca e un bun fief pentru PSD, in virtutea saraciei, dar unde a fost nevoit sa fuga pe usa din dos, din calea "poporului". Cu o zi inainte, seful PSD, haituit de propria frica de justitie, formulase esenta contractului dintre PSD si electorat: "Tu esti nimic!".De fapt, povesteste destul de limpede europarlamentarul PNL Siegfried Muresan cat a inteles Guvernul Dancila din Directiva europeana:"PSD se lauda in afisele electorale ca se va lupta impotriva standardelor duble ale produselor in UE. Doar ca, fix acum, cand Guvernul PSD - ALDE detine presedintia Uniunii Europene, au avut sansa sa lupte cu adevarat pentru drepturile consumatorilor si impotriva dublului standard, dar s-au facut de ras.Din nepricepere au negociat o directiva care schimba prea putin lucrurile.Singura sansa ca aceasta directiva sa aiba anumite rezultate este ca Guvernul Romaniei sa transpuna cu maxima strictete prevederile directivei in legislatia nationala. Vedem, insa, ca Guvernul PSD - ALDE nu este in stare sa aplice directive adoptate de mai bine de doi ani, cum ar fi Directiva privind spalarea banilor. Asa ca sunt slabe sanse ca actualul guvern sa ajunga sa mai implementeze aceasta directiva".Asadar, pe o singura voce strigau europarlamentarii PSD la dezbaterea de la Strasbourg privind statul de drept ca dublul standard este de neconceput si tot pe o singura voce s-au impiedicat de proceduri europene solicitante, din care nu au inteles mare lucru, voit sau nu.Aceasta naratiune a nedreptatii colosale care i se face Romaniei este una pliata pe resentimentul tip al esticului, despre care vorbeste politologul Ivan Krastev, pe care Liviu Dragnea il resusciteaza in varianta rudimentara, mixandu-l cu povestea infricosatoare a strainului, de multe ori evreu, care ne rapeste/ucide copiii. Ne asteptam, asadar, de la PSD la un discurs al urii si al necesitatii de a ne apara, iar sub impresia acestei urgente de a ne salva copiii/vietile ni se cere votul.De remarcat, in acest punct, ca partenerul PSD, ALDE, nu se distinge prin niciun mesaj politic, in pofida eforturilor lui Calin Popescu Tariceanu de a se institui ca prezidentiabilul coalitiei.Daca Occidentul cel rau otraveste merele copiilor romani, PSD otraveste pliantele electorale trimise in numele USR/PLUS. O tehnica de campanie clasica, mediocra, pe care Alianta a demontat-o, asa cum, de altfel, incearca sa faca cu toate fake news-urile care se scurg dintre puterea politica.De pilda, cui s-a adresat Dacian Ciolos, cap de lista al Aliantei, atunci cand a semnat scrisoarea de condamnare a politicii SUA in Orientul Mijlociu, alaturi de alti 25 de fosti ministri de Externe, 6 fosti premieri si doi fosti secretari generali ai NATO? Si de ce nu a spus el insusi povestea acestei asumari, despre care alegatorii au citit in Guardian?E vorba despre o tema europeana importanta, respingerea oricarui plan care nu include un stat palestinian alaturi de Israel, cu capitala Ierusalim pentru amandoua tarile, o tema care a devenit si o chestiune de politica interna, odata cu odiseea relocarii ambasadei Romaniei de la Tel Aviv la Ierusalim.Aceasta pozitionare articulata pe o tema a UE nu a fost asumata de USR/PLUS, dar Dacian Ciolos a contracarat tentele nationaliste ale PSD fotografiindu-se cu un cojoc de Bihor, nu Dior.Referendumul asumat de presedintele Iohannis a pierdut din sclipici, dar pana si presedintele a ales, pentru saptamana care se incheie, o comunicare mai degraba ritualica, o pregatire pentru campania prezidentiala.A fost pe scena, la Teatrul National, unde si-a lansat un nou volum, despre Europa. A parut non-combat presedintele, dar e o strategie abordata si de PD-ul lui Traian Basescu - cand PSD e atat de josnic si se dinamiteaza singur, mai bine nu faci nimic ostentativ si asa capitalizezi ce pierde adversarul.Liberalii, pe o dinamica de crestere constanta si unica dupa 1996, au ales o comunicare ludica, dar de partid. S-au vazut mai putin candidatii, pana si Rares Bogdan a parut tacut, si mai mult partidul. O atitudine ludica bine dozata, care reuseste sa creeze continut, cum a fost, vineri seara, inregistrarea domeniului nimicceestitu.ro.Intr-o saptamana, campania electorala incepe oficial si va fi crucial cine si ce spune primul, pentru ca despre asta se va vorbi, indiferent de mizele reale pentru Romania si Uniunea Europeana.